I fremtiden kan studerende få deres egen penthouselejlighed på havnen i Aalborg.

166 ungdomsboliger på havnen i Aalborg skal trække endnu flere studerende til Aalborg. Derfor var det også en stolt borgmester der i dag satte spaden i den kolde efterårsjord til byggeriet der ska stå færdigt i 2013. - Det er meget vigtigt, at de unge, det studiemiljø der skabes er godt. Ikke mindst i centrum, det kan give byen, forretninger og cafeerne puls. Og så håber jeg oplevelsen af at bo og studere i Aalborg er så positiv, at vi kan fastholde dem i regionen, når de er færdige med deres uddannelse, siger Henning G. Jensen til TV2/Nord. Grunden ved havnen i Aalborg burde egentlig slet ikke være tilgængelig for et alment byggeprojekt. Men kombinationen af en ejer der skulle af med grunden og økonomiske krisetider i byggebranchen skabte en unik mulighed. Lejlighederne på havnen i Aalborg bliver 1- og 2 værelses. Begge typer bliver på 50 kvadratmeter og kommer til at koste 3.500 kroner om måneden og det med udsigt over limfjorden og centrum inkluderet i prisen.